རང་གི་སྙིང་ཁའི་ས་བོན་ལས་སྤྲོས་པའི་
འོད་ཟེར་གྱིས་ཐོག་མར་རང་མ་གཏོགས་པའི་སྣོད་བཅུད་ཐམས་ཅད་འོད་དུ་བཞུས་པའི་འོད་ཕུང་རིམ་གྱིས་རང་ལ་གཞུག།དེའི་རྗེས་སུ་རེལ་ཛིན་ལྷུར་བྱེད་པའོ།།སྤྱིར་ཨོཾ་ཡིག་སྤྱི་བོ་དང་།ཨཱཿཡིག་མགྲིན་པར་སྒོམ་པ་ཡིན་ཀྱང་།
འདིར་ནི་ཡི་གེ་གསུམ་ག་སྙིང་ཁར་སྒོམ་པར་གསུངས་པའི་རྒྱུ་མཚན་ནི།འོད་གསལ་འཆར་བའི་ཐབས་ཀྱི་སྡུད་གནས་མཐར་ཐུག་པ་ནི་སྙིང་ཁ་ཡིན་པའི་གནད་ཀྱིས་ཡིན་ནོ།།དེ་ལྟར་མང་དུ་བསྒོམས་པས་རང་གི་སེམས་འགོག
པའི་རྡོ་རྗེ་འོད་གསལ་དུ་འཇུག་པའི་རྟགས་དང་པོར་སྨྲིག་རྒྱ་ལྟ་བུ་དང་།དེ་ནས་དྲི་བ་ལྟ་བུ་དང་།དེ་ནས་མཁའ་སྲུང་སྟེ་མོ་ཁྱེར་ལྟ་བུ་དང་།དེ་ནས་མར་མེ་ལྷུར་འབར་བ་བཞི་འབྱུང་སྟེ།རིམ་པ་བཞིན་དུ་ས་ཆུ་ལ་དང་།ཆུ་མེ
ལྔ་དང་།མེ་རླུང་ལ་དང་།རླུང་རྣམ་ཤེས་གསུམ་གྱི་དང་པོ་སྣང་བ་ལ་ཐིམ་པ་ལས་འབྱུང་ངོ་།།དེ་ནས་སྔར་པོཤད་པ་ལྟར་སྣང་མཆེད་ཐོབ་གསུམ་སྔ་མ་ཕྱི་མ་ལ་ཐིམ་པའི་ཉམས་འཆར་རོ།།དེ་ནས་ཉེར་ཐོབ་འོད་གསལ་དུ།།

ཐིམ་པ་ན་སྟོན་གྱི་ནམ་མཁའ་སྤྲིན་མེད་ལ་སློད་བྱེད་ཀྱི་རྐྱེན་གསུམ་དང་བྲལ་བ་ཐོ་རངས་ཀྱི་དུས་ཀྱི་ནམ་མཁའ་ལྟ་བུ་གཅིག་འབྱུང་ངོ་།།གཉིས་སྣང་ཕྲ་མོ་མ་དག་པས་དེ་ཁོ་ན་ཉིད་ཀྱི་དོན་མངོན་སུམ་དུ་མ་གྱུར་ཚུན་ཆད་དཔེའི་འོད
གསལ་གྱི་དུས་སུ།སྔར་བཤད་པའི་ནམ་མཁའི་ཁ་དོག་འདྲ་བ་འཆར་ཡང་།མངོན་སུམ་དུ་གྱུར་པའི་ཡེ་ཤེས་ཀྱི་ངོར་ནི་ཁ་དོག་གི་རྣམ་པ་མི་འཆར་གྱི།སྤྲོས་ཚོགས་ཀྱི་གཡའ་དག་པ་ལ་དེ་ལྟར་བཏགས་པ་ཙམ་སྟེ།འདི་རྣམས
ཀྱང་རྒྱས་པར་རིམ་ལྔ་གསལ་སྒྲོན་དུ་ཤེས་པར་བྱའོ།།གཉིས་པ་ནི།དེ་ལྟར་རིགས་གསུམ་གྱི་སེམས་དཔའ་སུམ་རྩེག་བསྒོམས་ནས་བསམ་གཏན་གཉིས་ཀྱི་འོད་གསལ་དུ་འཇུག་པའི་རིམ་པ་སྒོམ་པ་འདི་ནི་སྐབས་འདི་ཁོ་ནར
མ་ཟད་ཕྲ་མོ་སོགས་བསྒོམས་པའི་སྟོབས་ཀྱིས་རླུང་དྷཱ་ཏཱིར་བསྡུས་ནས་ཐིམ་པར་བྱས་པ་ལས་བྱུང་བའི་སྟོང་པ་བཞི་འདྲེན་ནུས་ཤིང་།ཡད་པའི་དུས་དང་རྨི་ལམ་གྱི་དུས་སུ་སྒྱུ་ལུས་རྗེས་མཐུན་པ་སྒྲུབ་ནུས་པའི་མཚམས
ནས་ཀྱང་བསྒོམ་པར་བྱ་སྟེ།དེ་ཡང་སྤྱིར་སྟོང་པ་བཞི་ཊཱི་ཀེའི་དུས་སུ་ལྟ་བ་དྲན་པར་བྱས་ནས་བདེ་སྟོར་སྦྱར་ཏེ་བསྒོམ་ལ།ཁྱད་པར་དུ་སྟོང་པ་བཞི་པ་འོད་གསལ་གྱི་དུས་སུ་ཡུན་ཙོ་རིང་གི་ཐབས་བྱས་ལ།ལྟ་བ་ཕུ་ཐག་བཅད
པའི་དོན་དྲན་པར་བྱས་ནས་བདེ་སྟོང་སྦྱོར་བའི་ཏིང་ངེ་འཛིན་ལ་རྩེ་གཅིག་ཏུ་དྲིལ་ཏེ་བསྒོམ་པར་བྱའོ།།དེའི་དུས་སུ་ཡང་སྔར་བཤད་པ་ལྟར་གྱི་རྟགས་བཞི་ཤར་ནས་སྟོང་པ་བཞིའི་རིམ་གྱིས་འོད་གསལ་དུ་འཇུག་པ་འོང་ངོ་།།

ཧུགསུམ་པ་དབྱེར་མེད་ཟུང་འཇུག་གི་རྫོགས་རིམ་ནི།སྔར་བཤད་པ་ལྟར་ཐོ་རངས་འོད་གསལ་བསྒོམ་པ་དང་།དེ་ལས་ཟུང་འཇུག་སྒྲུབ་པའི་ཚུལ་གྱི་གདམས་ངག་ཕོག་ནས་བསྒོམས་པས་དོན་གྱི་འོད
གསལ་སྔོན་དུ་བྱས་པའི་འཇུག་ཐོགས་སུ་སློབ་པའི་ཟུང་འཇུག་འགྲུབ་བོ།།དེའི་འགྲུབ་ཚུལ་ནི་འོད་གསལ་ལས་ལུགས་ཟློག་གི་རིམ་པས་ཉེར་ཐོབ་དང་།དེ་ལས་ཉི་འོད་ཚ་བ་ལྟ་བུའི་མཆེད་པ་དང་།དེ་ལས་ཟླ་འདི་བསིལ
བལྟ་བུའི་སྣང་བ་རྣམས་འབྱུང་ངོ་།།སྔར་ལུགས་མཐུན་གྱི་དུས་སུ་སྟོང་པ་བཞི་སྔ་མ་ཕྱེ་མ་ལ་ཐིམ་ནས་མཐར་འོད་གསལ་དུ་གཅིག་ཏུ་སོང་བའི་འོད་གསལ་གྱི་ཡེ་ཤེས་དང་དེའི་བཞོན་པའི་རླུང་ཁམས་ཕྲ་བ་དང་ལྷན་ཅིག་པ
ལས་སྒྲུབས་པ།གྲིབ་མ་དང་འདྲ་བར་བཅད་དུ་མེད་པ་དང་།གཞིག་ཏུ་མེད་པའི་རྡོ་རྗེའི་སྐུ་འཕོ་བ་མེད་ཅིང་ཟག་པ་མེད་པ་ཉོན་མོངས་པའི་ས་བོན་ཐམས་ཅད་ལས་གྲོལ་བ་ཆུ་ལས་ཉ་ལྡང་བའམ།གཉིད་ལོག་པ་ལས་སང
པ་བཞིན་དུ་བཞེངས་པའི་སྐུ་ནི་ཟུང་འཇུག་གི་སྐུའོ།།དེ་ནི་འོད་གསལ་གྱི་མཇུག་ཐོགས་ཉེར་ཐོབ་གྲུབ་པ་དང་མཉམ་དུ་འགྲུབ་སྟེ།ཤི་བའི་འོད་གསལ་ལས་ལུགས་ཟློག་ཏུ་ལངས་པའི་ཉེར་ཐོབ་གྲུབ་པ་ན་བར་དོ་འགྲུབ་པ།
བཞིན་ནོ།།འདིར་རིམ་ལྔ་ལས།འཁོར་བ་དང་ནི་མྱ་ངན་འདས།།རྟོག་པ་གཉིས་པོ་སྤངས་པོས་ན།།གང་དུ་དངོས་པོ་གཅིག་གྱུར་པ།།ཟུང་དུ་འཇུག་ཅེས་དེ་ལ་བཤད།ཅེས་པ་ནས།གཟུགས་ཅན་དང་ནི

གཟུགས་མེད་ཅེས།།རྟོག་པ་གཉིས་པོ་སྤངས་པས་ན།།གང་ཞིག་ཞི་རྟོགས་རྣལ་འབྱོར་དབང་།།དེ་ནི་ཟུང་འཇུག་ཐོབ་པའོ།།ཞེས་པའི་བར་གྱིས་ཟུང་འཇུག་ཉེར་གསུམ་གསུངས་སོ།།དེ་ལ་ཟུང་འཇུག་གི་སྐད་དྲོད་ཡུག་ན་དཱའི་མུ།།
ནི་་ནི་ང་།ན་དཱ་ནི་གཉིས་མ་ཡིན་པ་སྟེ་གཉིས་གཉིས་མ་ཡིན་པར་གྱུར་པ་ཡིན་ལ།དེའི་དོན་ལ་གཉིས་ལས་དང་པོ་ནི་འཁོར་འདས་ལ་སོགས་པའི་གཉིས་ས་རྣམས་པ་གཉིས་སུ་འབྱེད་པའི་བདེན་འཛིན་གྱི་ཀུན་རྟོག།
སྔར་་བཤད་པའི་སྔགས་ཀྱི་ལམ་ཐུན་མོང་མ་ཡིན་པ་འོད་གསལ་བདེ་བ་ཆེན་པོའི་ཡེ་ཤེས་ལ་བརྟེན་ནས་སྤངས་པས།རྟོག་པ་དེས་མི་ཕྱེད་པའི་གཉིས་མེད་དུ་སོང་བའི་རྡོ་རྗེའི་སྐུ་ཐབ་པའི་ཟུང་འཇུག་དང་།གཉིས་པ་ནི
ལུས་་སྒྱུ་མའི་སྐུར་སོང་བ་དང་།སེམས་དོན་གྱི་འོད་གསལ་གྱི་ཡེ་ཤེས་ཀྱི་ངོ་བོར་སོང་བ་གཉིས་རེས་འཛག་ཏུ་མ་སོང་བར་དུས་གཅིག་ཏུ་ཐུགས་དང་སྐར་ཚོགས་པའི་ཟུང་འཇུག་གོ།ཕྱི་མ་ནི་རིམ་ལྔ་ལས།དེ་ཉིད་ཤེས
པས་རིམ་པ་བཞི་ནི།རང་བྱིན་བརླབས་དང་འོད་གསལ་ཤེས།།དེ་དག་ཁོ་ན་འདུས་པ་གང་།།འདི་ནི་ཟུང་འཇུག་རིམ་པའོ།།ཞེས་གསུངས་ཏེ་དེའི་དང་པོ་ནི་དོན་གྱི་འོད་གསལ་གྱི་དེ་མ་ཐག་ཏུ་འབྲུབ་ལ།གཉིས་པ་ནི
ཟུང་འཇུག་ཐོག་མར་ཐོབ་པ་དེས།ད་གཟོད་སླར་ཡང་དོན་གྱི་འོད་གསལ་དུ་ཞུགས་པ་ན་འཐོབ་བོ།།སློབ་པའི་ཟུང་འཇུག་ཐོབ་པའི་ཚེ་ཉོན་མོངས་པ་ཐམས་ཅད་སྤུངས་པར་སྤྱོད་བསྡུས་ལས་བཤད་ལ།བདག་གཉིས་སུ

འཛིན་པའི་བདེན་འཛིན་ཐམས་ཅད་ཉོན་མོངས་སུ་འཇོག་པ་ནི་འཕགས་པ་ཡབ་སྲས་ཀྱི་ལུགས་ཏེ།གཞན་དུ་རྒྱས་པར་བཤད་ཟིན་ཏོ།།རིམ་ལྔ་ལས།ཟུང་འཇུག་གོ་འཕང་ལ་གནས་པའི།།སློབ་བཞིན
་ཡོ་རྣལ་འབྱོར་ཆེ།།ཟུང་དུ་འཇུག་པ་བསྒོམས་གྱུར་པས།།སྤྱོད་པའང་དེ་དང་གཉིས་སུ་མེད།ཅེས་སློབ་པའི་ཟུང་འཇུག་ཀྱང་གསུངས་ལ།དེ་ལ་གནས་བཞིན་པའི་ངང་ནས་སྤྱོད་པ་བྱེད་པར་ཡང་གསུངས་སོ།།སྔར
བཤད་པ་བཞིན་དུ་སྒྱུ་ལུས་རྗེས་མཐུན་པ་ཐོབ་པ་བསམ་གཏན་གཉིས་ཀྱི་དཔེའི་འོད་གསལ་དུ་བཅུག་པའི་མཐར་སྒྱུ་མའི་སྐུ་རྗེས་མཐུན་པར་ལངས་པ་ཡང་ཟུང་འཇུག་རྗེས་མཐུན་པར་ཤེས་པར་བྱའོ།།སྔར་བཤད
པའི་ཟུང་འཇུག་གི་རྣལ་འབྱར་དེ་མ་ཐབ་གོང་དུ་རྫོགས་རིམ་གྱི་ལམ་མི་འདྲ་བ་ལ་གསར་དུ་བསླབ་དགོས་ཀྱང་།དེ་ཐོབ་ནས་ནི་རྫོགས་རིམ་གྱི་ལམ་གྱི་གནད་མཐར་ཐུག་པ།སྤྱིར་གསུང་རབ་ཀུན་གྱི་མཐར་ཐུག་པའི་སྙིང་པོ།
ཁྱད་པར་དུ་བྲཉི་ས་སུ་མེད་པའི་རྒྱུད་རྣལ་འབྱོར་བླ་མེད་ཀྱི་རྒྱུད་སྔོ་ཐམས་ཅད་ཀྱི་ངེས་དོན་མཐར་ཐུག་པ་ཡིན་ཞིང་།སྔར་ཐུབ་པ་རྣམས་གོམས་པར་བྱེད་པ་ཡིན་གྱི་གསར་དུ་བསླབ་ཏུ་མེད་པར་གསུངས་ཏེ།རིམ་ལྔ་ལས།
ཟུང་འཇུག་ཏིང་འཛིན་ལ་གནས་ནས།།སླར་ཞིང་གང་ལའང་མི་སློབ་བོ།།ཞེས་གསུངས་སོ།།འདི་ཡང་རྒྱས་པར་རིམ་ལྔ་གསལ་སྒྲོན་ལས་ཤེས་པར་བྱའོ།།།།གཉིས་པ་ལམ་ལ་བོགས་འབྱིན་པའི

ཐཐབས་སྤྱོད་པ་ནི།རྫོགས་རིམ་གྱི་སྐབས་སུ་ལམ་ལ་བགས་འབྱིན་པའི་སྤྱད་པ་བྱེད་པའི་་དུས་གསུམ་སྟེ།འདི་ལྟར་སེམས་དབེན་ཐོབ་ནས་སྒྱུ་ལུས་འགྲུབ་པའི་དོན་དུ་བྱེད་པ་དང་།སྒྱུ་ལུས་ཐོབ་ནས་འོད་གསལ་གྱི་དོན་དུ་བྱེད
པ་དང་།སློབ་པའི་ཟུང་འཇུག་ཐོབ་ནས་ཤེས་སྒྲིབ་ཟད་པའི་ཕྱིར་དུ་བྱེད་པའོ།།ད་རེ་རེའི་སྐབས་སུ་ཡང་གང་ཟུག་གི་བྱེ་བྲག་གིས་སྤྲོས་བཅས་དང་།སྤྲོས་མེད་དང་།ཤིན་ཏུ་སྤྲོས་མེད་ཀྱི་སྤྱོད་པ་གསུམ་གང་རུང་ལ་སློབ་བོ།།དེ
ལ་སྤྱོད་པ་དང་པོ་གཉིས་ནི་ལས་ཀྱི་ཕྱག་རྒྱ་ལ་བརྟེན་ནས་བྱེད་ལགསུམ་པ་ནི་ཡེ་ཤེས་ཀྱི་ཕྱག་རྒྱ་ཙམ་ལ་བརྟེན་ནས་བྱེད་དོ།།སྤྱོད་པའི་ངོ་བོ་ནི་འདོད་ཡོན་སྤྱི་དང་ཁྱད་པར་དུ་རིག་མའི་འདོད་ཡོན་ལྔ་ལ་རང་བཞིན་ཤེས་པའི་སྒོ
ནསས་སྤྱད་དེ་བདེ་སྟོང་བསྒོམ་པའོ།།དེ་ལ་སྤྲོས་བཅས་ནི་དཀྱིལ་འཁོར་གྱི་ལྷ་གྲངས་དང་མཉམ་པའི་རྣལ་འབྱོར་པ་ཕོ་མོ་ལྷ་དེ་དང་དེའི་ཆོས་སུ་ཞུགས་པའི་ཚོགས་ཀྱི་དཀྱིལ་འཁོར་ལ་གནས་ནས།དང་པོ་སྦྱོར་བ་ལ་སོགས་པའི་ཏིང་ངེ
འཛིན་་གསུམ་གྱིས་སྒྲུབ་ཅིང་།ལས་རྒྱལྔ་མཆོག་གི་དུས་སུ་ཕྱག་དང་ཕྱག་གི་ལན་དང་།གླུ་གར་དང་གླུ་གར་གྱི་ལན་ལ་སོགས་པའི་བྱ་བའི་སྤྲོས་པ་རྒྱ་ཆེན་པོ་ཞག་གཅིག་ལ་དུས་བཞིར་སྤྱོད་པའོ།།སྤྲོས་མེད་ནི་ལས་རྒྱལ་མཆོག་གི
དུས་སུ་གར་དང་དེའི་ལན་ལ་སོགས་པའི་བྱ་བའི་སྤྲོས་པ་རྣམས་བཞག་ནས་འདོད་ཡོན་ལྔ་ལ་ལོངས་སྤྱོད་པའོ།།དེ་ལ་རྒྱས་པ་དཀྱིལ་འཁར་པའི་ལྷ་གྲངས་དང་མཉམ་པ་དང་།འབྲིང་ལས་ཀྱི་ཕྱག་རྒྱ་ལྔ་དང་།བསྔོས་པ་ལས

ཀྱི་ཕྱག་རྒྱ་གཅིག་དང་བཅས་པའི་ཚོགས་ཀྱི་དཀྱིལ་འཁོར་ལ་བརྟེན་ནས་བྱེད་དོ།།ཤིན་ཏུ་སྤྲོས་མེད་པས་ནི་བཟའ་བཏུང་དང་བཤང་གཅིང་འདོར་བ་ལ་འགྲོ་བའི་སྐབས་མ་གཏོགས་པ་ཡི་རྒྱུ་ལ་བརྟེན་ནས།རྒྱུན་དུ་གཉིད་དང།།
འོད་གསལ་བསྲེས་ཏེ།སྒོམ་པར་བྱེད་པས་དུས་འདའ་བར་བྱེད་དོ།།སྤྱོད་པ་དེ་རྣམས་ཟླ་བ་དྲུག་ལ་སོགས་པར་སྤྱད་པས་མཆོག་འགྲུབ་པའི་མཚནེ་མ་དབང་ཕྱུག་གི་ཡོན་ཏན་ཐོབ་པར་འགྱུར་ཏེ།རྒྱས་པར་ནི་རིམ་ལྔ་གསལ
སྒྲོན་དུ་བཤད་ཟིན་པ་ལས་ཤེས་པར་བྱའོ།།།གསུམ་པ་འབྲས་བུ་མངོན་དུ་བྱེད་པའི་ཚུལ་ནི།དེ་ལྟར་ལམ་མཐུན་མོང་བ་ནས་བརྩམས་ཏེ་བསྐྱེད་རིམ་ཕྲ་རགས་ལ་མཐར་ཕྱིན་པར་བསླབ་པའི་བར་གྱི་ལམ་དང་།ལུས།
དབེན་གྱི་སྐབས་སུ་བསྒོམས་སྟོབས་ཀྱིས་རླུང་དྷཱུ་ཏཱིར་བཙུད་པ་ཐིམ་པ་ལས་བྱུ་བའི་སྟོང་པ་བཞི་འདྲེན་ནུས་པ་ནས་བརྩམས་ཏེ་སྒྱུ་ལུས་ཐོབ་པ་ནུས་དོན་གྱི་འོད་གིསལ་མ་ཐོབ་པའི་བྱར་གྱི་ལམ་རྣམས་ནི།ཐེག་པ་འདིའི་སོ་སོ་སྐྱེ
བོའི་ལམ་ཡིན་ལ།དོན་གྱི་འོད་གསལ་མངོན་དུ་བྱས་དེ་ནས་བརྩམས་ཏེ།མི་སློབ་པའི་ཟུང་འཇུག་མ་ཐོབ་པའི་བར་གྱི་ལམ་ནི།ཐེག་པ་འདིའི་འཕགས་པའི་སློབ་པའི་ལམ་མོ།།དེ་འདྲ་བའི་ལམ་རིམ་གྱིས་བགྲོད་ཅིང་།
ཁྱད་པར་དུ་སློབ་པའི་ཟུང་འཇུག་ཐོབ་ནས་སྤྱོད་པ་ལ་བསླབས་པའི་མཐར་མི་སློབ་པའི་ཟུང་འཇུག་འགྲུབ་ལུགས་ནི་སྔར་བཤད་པ་ལྟར་ཕྱི་ནང་གི་བྱང་ཆུབ་པ་གཉིས་ཀྱི་སྒོ་ནས་ཐོ་རངས་འོད་གསལ་བསྒོམས་ཏེ།གཉིས་སྣང

འཁྲུལ་པའི་བག་ཆགས་ཀྱི་ལྷག་མ་མ་ལུས་པར་སྦྱངས་ནས།ཆོས་ཀྱི་སྐུ་མཐར་ཐུག་པ་མངོན་དུ་གྱུར་པའི་ཚེ་སློབ་པའི་ཟུང་འཇུག་སྒྱུ་མའི་སྐུ་མི་སློབ་པའི་ཟུང་འཇུག་གི་སྐུར་འགྱུར་ཞིང་།འཁོར་བ་ཇི་སྲིད་པར་སྐུ་དེ་གཉིས་ལས་མི
གཡོ་བར་བཞུགས་སོ།།དེ་འདྲ་བའི་དག་པ་གཉིས་ལྡན་གྱི་ཡུལ་གྱི་འོད་གསལ་ནི་འདུས་མ་བྱས་པའི་ཆོས་ཀྱི་སྐུ་དང་།ཡུལ་ཅན་གྱི་འོད་གསལ་ནི་ཡེ་ཤེས་ཆོས་ཀྱི་སྐུ་དང་།བདེ་བ་ཆེན་པོའི་སྐུ་ཞེས་ཀྱང་བྱའོ།།དེའི་རྟེན་གཟུགས
ཀྱི་སྐུ་རླུང་སེམས་ཙམ་ལས་འགྲུབ་པ་ནི་ལོངས་སྐུ་ཡིན་ལ།སྐུ་དེ་གཉིས་ངོ་བོ་གཅིག་ལ་ལྡོག་པ་ཐ་དད་ཙམ་ཡིན་པས་གཟུགས་སྐུ་དེ་ལ་གཉིས་སུ་མེད་པའི་ཡེ་ཤེས་ཀྱི་སྐུ་ཞེས་ལན་དུ་མར་གསུངས་སོ།།དེ་འདྲ་བའི་ཟུང་འཇུག
གི་སྐུ་དེས་མཆོག་གི་སྤྲུལ་པའི་སྐུ་ལ་སོགས་པའི་སྤྲུལ་པ་དུ་མོ་ཞིག་མཛད་ལི།སྤྲུལ་སྐུའི་ཟུང་འཇུག་གཅིག་ཀྱང་བྱས་ནས་ཟུང་འཇུག་གི་སྐུ་ལ་སྐུ་གཉིས་ཀྱི་རྣམ་གཞག་བྱས་ན་ལེགས་སོ།།ཚེ་འདིར་སྤྱོད་པ་བྱེད་པ་མ་བྱུང
བས་བར་ངོར་མཆོག་འགྲུབ་ཚུལ་དང་།ལམ་གཞན་གྱི་མཐུར་ལམ་འདིའི་འོད་གསལ་དང་ཟུང་འཇུག་གི་རིམ་པ་བསྐྱེད་ནས་འཚང་རྒྱ་ཚུལ་སོགས།ས་དང་ལམ་དང་འབྲས་བུའི་རྣམ་གཞག་རྒྱས་པོར་ནི་གསལ་སྒྲོན་ལས
ཤེས་པར་བྱའོ།།མདོར་ན་དཔའ་བོ་དང་རྣལ་འབྱོར་མའི་དབང་ཕྱུག་བགྲང་ལས་འདས་པ་རྣམས་གང་ནས་གཤེགས་པའི་མཐར་ཐུག་པའི་ལམ་གྱི་རིམ་པ་འདིའི་དོན་ཁོང་དུ་ཆུད་པར་བྱས་ནས།ཁ་ཕྱི་ལྟར་མ་སོང་བར།།

ལམ་ཐུན་མོང་བ་ནས་བཟུང་སྟེ།འབྲས་བུའི་བར་རྣམས་རང་གི་རྒྱུད་ལ་བསྐོར་ཏེ།མངོན་རྟོགས་ཡིད་ལ་བྱ་བའི་རིམ་པ་ཙམ་གྱིས་ཀྱང་རྒྱུན་ལྡན་དུ་གོམས་པར་བྱས་ནི།དལ་བ་ཐོབ་པའི་རྟེན་ལ་སྙིང་པོ
དམ་པ་ལོན་པ་ཡིན་ནོ།།འདི་དག་གི་ཤེས་བྱེད་མཐའ་གཅོད་རྣམས་རྒྱས་པར་ནི་རྩ་བའི་རྒྱུད་ཀྱི་རྒྱལ་པོ་དང་།དེའི་བཤད་པའི་རྒྱུད་ལྔ་དང་།ཡབ་སྲས་ཀྱི་བསྐྱེད་རྫོགས་ཀྱི་གཞུང་ཕྲན་ལྔ་དང་།རྒྱུད་ཀྱི་རྒྱ་ཆེར་བཤད་པ
འགྲེལ་པ་སྒྲོན་མ་གསལ་བ་དང་།དེའི་འགྲེལ་བཤད་ལྔ་དང་།མདོར་བྱས་དང་རིམ་ལྔའི་འགྲེལ་པ་དགུ་དང་།རྒྱུད་ཕྱི་མ་དང་རྡོ་རྗེ་འཕྲེང་བའི་འགྲེལ་པ་གཉིས་དང་བཅས་པ་ལ་ཡུན་རི་དུ་ལེགས་པར་སྦྱངས་ཤིང་།།
མར་འགོས་ཀྱི་གདམས་ངག་ཀུན་ལ་འདྲིས་པར་བྱས་ནས་སྦྱར་བ་ངོ་སྤྱོད་རིམ་ལྷའི་གནད་ཐམས་ཅད་གསལ་བའི་སྒྲོན་མེ་ལས་ཤེས་པར་བྱའོ།།ཤྩ།།གསུང་ར་བ་མཐར་ཐུག་དཔལ་ལྡན་འདུས་པའི་དོན།།དགོངས
འགྲེལ་མཐར་ཐུག་ཀླུ་སྒྲུབ་ཀྱིས་བཀྲོལ་བའི།།ལམ་གྱི་མཐར་ཐུག་རིམ་པ་ལྔ་ཡི་ཁྲིད།།འཆང་ཚུལ་མཐོར་ཐུག་འདི་འདྲས་བཤད་པ་འདི།།ཡབ་སྲས་གཞུང་ལ་ལེགས་པར་སྦྱངས་པ་ཡིས།།རྩི་རྒྱུད་བཤད་རྒྱུད་ལེགས
པར་མ་འབྱོར་ཞིང་།།ཚུལ་བཞིན་སྒྲུབ་པའི་རྣལ་འབྱོར་དམན་པ་ཡིས།།ཡང་དག་ལམ་དང་ལྟར་སྣང་མི་ཕྱེད་པས།།རིང་དུ་འབད་ཀྱང་ཇི་བཞིན་མི་ཤེས་པར།།མཐོང་ནས་གསོལ་བ་རིད་དུ་བཏབ་པའི་ཚེ།།འདོད

པའི་མཚན་མོ་བརྟན་པོ་རྙེད་པ་ན།།རང་དང་གཞན་གྱི་དོན་དུ་བདག་གིས་སྦྱར།།ཚུལ་དེར་འབད་ལས་ཐོབ་པའི་བསྟོད་ནམས་དྲིས།།ལམ་བཟང་འང་དང་ནམ་ཡང་མི་འབྲལ་ཞིང་།།བསྟན་པའི་སྙིང་པོ་ཡུན་རིང་གནས
པ་དང་།།དེར་བརྩོན་འདོད་པ་ཡིད་བཞིན་འགྲུབ་པར་ཤོག།ཅེས་རྒྱུད་ཀྱི་རྒྱལ་པོ་དཔལ་གསང་བ་འདུས་པའི་རྫོགས་རིམ་རིམ་ལྔ་གང་ན་རྫོགས་ཀྱི་དམར་ཁྲིད་ཅེས་བྱ་བ་འདི།སྔོན་གྱི་བླ་མ་རྣམས་ཀྱིས
ཁྲིད་ཡིག་ཁ་འཐོར་བ་མང་དུ་མཛད་པ་རྣམས་ཕྱོགས་གཅིག་ཏུ་སྒྲིགས་ཏེ།རྒྱུད་དང་ཡབ་སྲས་ཀྱི་གཞུང་གིས་གསལ་དུ་བཏང་དགོས་པ་རྣམས་ཁ་བསྐངས་ནས་གནད་ཀྱི་དོན་རྣམས་རྫོགས་པར་དཔལ་གསང་བ་འདུས
འི་རྣལ་འབྱོར་པ་ཤར་ཙོང་ཁ་པ་བློ་བཟང་གྲགས་པའི་དཔལ་གྱིས།འབྲོག་རི་བོ་ཆེ་དགེ་ལྡན་རྣམ་པར་རྒྱལ་བའི་གླིང་དུ་སྦྱར་བའི་ཡི་གེ་པ་ནི།གསང་བ་འདུས་པའི་ཚུལ་ལ་སྦྱངས་པ་དཀའ་བཞི་པ་རིན་ཆེན་དཔལ་ལོ།།
འདིས་ཀྱང་བསྟན་པ་རིན་པོ་ཆེ་ཕྱོགས་ཀུན་ཏུ་རྒྱས་པར་བྱེད་ནུས་པར་གྱུར་ཅིག།།མངྒ་ལཾ།།

མི་ཕྱི
།